Skupština Autonomne Pokrajine Vojvodine
Skupština Autonomne Pokrajine Vojvodine je najviši predstavnički organ Vojvodine. Čini je 120 poslanika.

Na izborima za poslanike u Skupštini AP Vojvodine 6. maja 2012. godine po proporcionalnom izbornom sistemu u pokrajini, kao jednoj izbornoj jedinici, izabrano je 60 poslanika, na osnovu liste političkih stranaka, koalicija političkih stranaka i grupa građana. Po većinskom sistemu, 20. maja, izabrano je takođe 60 poslanika, između pojedinačno utvrđenih kandidata u 60 izbornih jedinica. Novi saziv pokrajinskog parlamenta konsitutisan je 22. juna 2012. godine.

Predsednik skupštine je Ištvan Pastor, lider Saveza vojvođanskih Mađara. Potpredsednici su Ana Tomanova Makanova, Milivoj Vrebalov, Dušan Jakovljev, Đorđe Milićević, dr Branislava Belić, Milan Ćuk, a sekretar skupštine je Milorad Gašić.

Skupštinski odbori 
U Skupštini AP Vojvodine postoji 20 skupštinskih odbora:
 za pitanja ustavno-pravnog položaja pokrajine
 za saradnju sa odborima Narodne skupštine u ostvarivanju nadležnosti pokrajine
 za propise
 za privredu
 za poljoprivredu
 za urbanizam, prostorno planiranje i zaštitu životne sredine
 za budžet i finansije
 za obrazovanje, nauku, kulturu, omladinu i sport
 za zdravstvo, socijalnu politiku i rad
 za demografsku politiku i društvenu brigu o deci
 za informisanje
 za međunacionalne odnose
 za predstavke i predloge
 za organizaciju uprave i lokalnu samoupravu
 za administrativna i mandatno-imunitetska pitanja
 za utvrđivanje istovetnosti pokrajinskih propisa na jezicima u službenoj upotrebi
 za bezbednost
 za privatizaciju
 za evropske integracije i međunarodnu regionalnu saradnju
 za rodnu ravnopravnost.

Poslaničke grupe 

Novi saziv Skupštine Autonomne pokrajine Vojvodine konstutuisan je na sednici održanoj 25. juna 2012. godine. 

U Skupštini AP Vojvodine trenutno deluje šest poslaničkih grupa:

 Izbor za bolju Vojvodinu
 Pokrenimo Vojvodinu
 SPS-PUPS-JS-SDPS 
 Liga socijaldemokrata Vojvodine
 Savez vojvođanskih Mađara
 Srpska radikalna stranka
 Demokratska stranka Srbije(nisu navedeni kao poslanička grupa)

Skupštinsku većinu čine: Izbor za bolju Vojvodinu, Liga socijaldemokrata Vojvodine i Savez vojvođanskih Mađara (ukupno 76 mandata). 

Skupštini Vojvodine je za svoj rad bilo odgovorno Izvršno veće Vojvodine, izvršni organ pokrajine. Nakon stupanja na snagu novog Statuta AP Vojvodine, Skuštini Vojvodine je odgovorna Vlada Vojvodine.

Vidi još 
 Izbori 2012.
 Izbori 2008.
 Izbori 2004.
 Vlada Autonomne Pokrajine Vojvodine

Spoljašnje veze 
Zvanična prezentacija Skupštine AP Vojvodine

Politika Vojvodine